S'inicia la construcció d'una nova empresa de palets ecològics en el polígon Camí la Mar
09 de desembre 2015

![Imagen 1](/media/f0hb3lf4/95_palecsmaq1.jpg)![Imagen 2](/media/4bscavvh/95_palecsmaq2.jpg)

​

L'alcalde de Sagunt, Quico Fernández, va assistir divendres passat amb de la delegada Teresa García i altres membres de l'equip de govern (Compromís + EU + ADN Morvedre) i de l'oposició (PP) a la col·locació de la primera pedra de Palec Ecològic, una empresa que construeix caixes ecològiques i que es va a situar al polígon Camí de la Mar.

  
Fernández ha valorat de manera molt positiva l'arribada de l'empresa al municipi: **“és una satisfacció que hi haja inversors en el polígon, empreses en aquest cas d'un producte molt relacionat amb l'agricultura, que és una de les activitats que es desenvolupen en la nostra comarca. Este polígon, Camí de la Mar, que té aproximadament 1 milió de metres quadrats, i que d'alguna manera ha patit els efectes de la crisi, és un polígon en el qual tenim dipositades moltes esperances perquè està magníficament situat, igual que el conjunt de la nostra ciutat”.**

![](/media/y3pblyis/95_palecscuerpo.jpg)

_Autoritats saguntines amb el responsable de l'empresa_

L'alcalde ha aprofitat per a explicar alguns dels projectes que està duent a terme el consistori saguntí: **“tenim algunes qüestions pendents, especialment el tema de Parc Sagunt, en el qual estem treballant d'una manera molt intensa per aconseguir que aquesta situació atractiva en la qual ens trobem siga una realitat. Hem estat treballant estes setmanes amb Parc Sagunt, mirant la manera d'acabar el polígon. Estem treballant també el tema de les infraestructures, que per a la competitivitat de les empreses és fonamental. I estos dies estem treballant també en el port, per aconseguir la constitució d'un consell territorial amb representants d'empresaris de la societat civil, perquè tinga una espenta i siga un element molt dinamitzador de la nostra economia”.** 

  
Finalment, ha volgut animar a altres empreses a assentar-se en la ciutat: **“en aquest sentit totes les empreses que vinguen amb aquest plantejament, que a part té un ingredient important d'innovació tecnològica, van a ser benvingudes. Esperem que hi haja una contractació de personal de la nostra ciutat.”**

  
L'empresa ha adquirit prop de 15.000 metres quadrats en els quals construirà una nau de 9.670 m², i ha invertit 6 milions d'euros al projecte. A més, té previst contractar a 12 treballadors del municipi, que passaran 3 mesos en la planta de Cartagena per a formar-se, més 2 camioners i 1 comercial. Per a la contractació de personal, el delegat de Promoció Econòmica, José Vicente Muñoz, ha prestat ajuda a l'empresa: **“des de Promoció Econòmica, hem oferit a l'empresa la disponibilitat del departament per a la selecció del personal, de tal manera que ells ens criden, ens exigeixen qualsevol tipus de perfil i nosaltres li'l proporcionem. Ens han dit que sí, que es reuniran amb nosaltres la setmana que ve per a donar-nos els seus perfils. Aquest és un dels tipus d'empresa que volem que s'instal·len en el polígon.”**

**![](/media/3oop30u0/95_palecscuerpo2.jpg)**

_Col·locació de la primera pedra_

*   [](http://www.facebook.com/sharer.php?u=https://aytosagunto.es/va/actualitat/s-inicia-la-construccio-d-una-nova-empresa-de-palets-ecologics-en-el-poligon-cami-la-mar/ "Facebook")
*   [](http://twitter.com/share?url=https://aytosagunto.es/va/actualitat/s-inicia-la-construccio-d-una-nova-empresa-de-palets-ecologics-en-el-poligon-cami-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-inicia-la-construccio-d-una-nova-empresa-de-palets-ecologics-en-el-poligon-cami-la-mar/ "Linked In")
*   [](mailto:?body=https://aytosagunto.es/va/actualitat/s-inicia-la-construccio-d-una-nova-empresa-de-palets-ecologics-en-el-poligon-cami-la-mar/)